 Waxyaabaha kale ee lagu ciqaabo maxaabiista ku jirta jeelka dhexe ee magaalada Hargeya waxaa ka mid ah bulaacado qofka madaxa loo geliyo, budh gacmaha lagaga garaaco, iyo askarta oo laag iyo feedh iskugu taga la dhaca maxabiista, waxyaabaha aan damiirku u dul qaadan Karin waxaa ka mid ah iyada oo meel lagu wada xidho, dadka miyirka qaba iyo dadka aan miyirkoogu dhamayn, Gebi ahaanba looma ogola maxaabiista inay helaan dharka adag ee dhaxanta ka celiya, iyo waxyaabo nolosha u daruuri ah. 